C 324/33

Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2021/C 324/13)

Šis paziņojums ir publicēts saskaņā ar Komisijas Deleģētās regulas (ES) 2019/33 (1) 17. panta 5. punktu

Paziņojums par standarta grozījumu, ar ko groza vienoto dokumentu

“Morgon”

PDO-FR-A1024-AM02

Paziņojuma datums: 2021. gada 4. jūnijā.

APSTIPRINĀTĀ GROZĪJUMA APRAKSTS UN PAMATOJUMS

1. Ģeogrāfiskais apgabals

I nodaļas IV iedaļas 1. punktā pirms vārdkopas “tiek veikta šādas Ronas [Rhône] departamenta pašvaldības teritorijā” ir iekļauta vārdkopa “pamatojoties uz 2019. gada oficiālo administratīvi teritoriālo vienību klasifikatoru”.

Šis redakcionālais grozījums ļauj identificēt ģeogrāfisko apgabalu, atsaucoties uz oficiālā administratīvi teritoriālo vienību klasifikatora 2019. gada redakciju; klasifikatoru atjaunina Nacionālais statistikas un ekonomikas pētījumu institūts (INSEE), un tajā ir juridiski definēts ģeogrāfiskais apgabals.

Ģeogrāfiskā apgabala robežas nav mainītas.

Vārdkopa “tiek veikta” ir aizstāta ar vārdu “notiek”.

Lai iekļautu šīs izmaiņas, ir grozīts vienotā dokumenta 6. punkts.

Pievienots arī teikums ar informāciju par to, ka uz ģeogrāfisko apgabalu attiecināmie kartogrāfiskie dokumenti ir pieejami INAO vietnē.

Šis grozījums vienoto dokumentu neietekmē.

2. Tiešās apkaimes apgabals

I nodaļas IV iedaļas 3. punktā pirms vārdkopas “veido šādu pašvaldību teritorija” ir iekļauta vārdkopa “pamatojoties uz 2019. gada oficiālo administratīvi teritoriālo vienību klasifikatoru”.

Pievienota atsauce uz 2019. gada oficiālo administratīvi teritoriālo vienību klasifikatoru un atjaunināts pašvaldību saraksts. Pievienots arī datums, kurā Cilmes vietu un kvalitātes valsts institūta [Institut national de l’origine et de la qualité] kompetentā valsts komiteja ir apstiprinājusi aizsargātā nosaukuma ģeogrāfisko apgabalu. Ar šiem grozījumiem tiek mainīts formulējums, bet tie neietekmē attiecīgā ģeogrāfiskā apgabala robežu. Tie jāizdara pašvaldību vai to daļu apvienošanas un atdalīšanas vai nosaukuma maiņas dēļ.

Jaunais formulējums nodrošina, ka specifikācijā joprojām ir precīzi uzskaitītas ģeogrāfiskajā apgabalā ietilpstošās pašvaldību teritorijas.

Attiecīgi tiek grozīta vienotā dokumenta iedaļa “Papildu nosacījumi”.

3. Noteikumi attiecībā uz vīnu kopšanu

I nodaļas IX iedaļas 2. punktā vārdkopu “1. martam” aizstāj ar vārdkopu “15. janvārim”.

Minimālā vīnu kopšanas perioda beigu datums no 1. marta pēc ražas novākšanas gada ir pārcelts uz 15. janvāri pēc ražas novākšanas gada. Tas saistīts ar to, ka klimata pārmaiņu rezultātā arvien biežākas kļūst agrīnās ražas, tādējādi ļaujot agrāk pabeigt vīndarības procesu.

Minimālā vīnu kopšanas perioda beigu datuma pārcelšana neietekmē ar šo nosaukumu apzīmēto vīnu kvalitāti. Augsnes Villié-Morgon pašvaldības teritorijā ir izveidojušās uz dažāda substrāta, un dažās no tām iegūst augļainus vīnus, kurus var baudīt jau kā jaunvīnus.

Grozīts vienotā dokumenta 5. punkts. Vīndarības metodes

4. Laišana tirgū pārdošanai patērētājiem

I nodaļas IX iedaļas 5. punktā vārdkopa “15. martam” ir aizstāta ar vārdkopu “1. februārim”.

Tā kā ir pārcelts minimālā vīnu kopšanas perioda beigu datums, no 15. marta uz 1. februāri ir pārcelts arī datums, no kura vīnus var laist tirgū tiešam patēriņam.

Šā grozījuma dēļ izmaiņas vienotajā dokumentā nav vajadzīgas.

5. Transportēšana starp atļautajām noliktavām

Svītrots I nodaļas IX iedaļas 5. punkta b) apakšpunkts attiecībā uz datumu, no kura atļauta vīnu transportēšana starp apstiprinātām noliktavām.

Ir saīsināts minimālais vīnu kopšanas periods un pārcelts datums, no kura vīni tiek laisti tirgū. Tāpēc vīnu transportēšanu operatoru starpā jāļauj sākt drīzāk. Nav vajadzības noteikt agrāku datumu, līdz kuram vīnus transportēt nedrīkst.

Tāpēc ir grozīts I nodaļas IX iedaļas 5. punkta virsraksts, svītrojot vārdus “produktu transportēšana un”.

Šie specifikācijas grozījumi vienoto dokumentu neietekmē.

6. Pārejas pasākumi

I nodaļas XI iedaļas 1. punkta a) apakšpunktā pirms vārdiem “līdz 2034. gada ražai (ieskaitot)” ir iekļauta vārdkopa “ne vēlāk kā”, lai precīzāk raksturotu šā pasākuma nosacījumus.

Svītrots 3. punkts, jo ir beidzies īpašo pasākumu termiņš.

Šie specifikācijas grozījumi vienoto dokumentu neietekmē.

7. Jautājumi attiecībā uz specifikācijas uzraudzību

— Operatorus tagad uzrauga sertifikācijas struktūra. Specifikācijas II nodaļas attiecīgajos punktos vārdkopa “pārbaudes plāni” ir aizstāta ar vārdkopu “uzraudzības plāns”.

Šis grozījums vienoto dokumentu neietekmē.

— Atsauces uz pārbaudes struktūru

Grozījums III nodaļas II iedaļā: noteikumi par šīs iedaļas formulējumu tika grozīti pēc specifikācijas apstiprināšanas 2011. gada decembrī. Mērķis bija svītrot pilnās atsauces uz pārbaudes iestādi, ja uzraudzību veic sertifikācijas struktūra.

Šis grozījums vienoto dokumentu neietekmē.

VIENOTAIS DOKUMENTS

1. Nosaukums

Morgon

2. Ģeogrāfiskās izcelsmes norādes veids

ACVN — aizsargāts cilmes vietas nosaukums

3. Vīnkopības produktu kategorijas

1. Vīns

4. Vīnu apraksts

Īss apraksts

Šie ir sausi, nedzirkstoši sarkanvīni. Vīnu minimālais dabiskais spirta saturs ir 10,5 tilp. %.

Pēc vīnu bagātināšanas kopējais spirta saturs tajos nepārsniedz 13 tilp. %.

Iepildīšanas laikā maksimālais ābolskābes saturs vīnos ir 0,4 grami uz litru.

Gatavie vīni, kurus var nodot patēriņam, atbilst šādam analītiskajam standartam:

maksimālais fermentējamo cukuru (glikozes un fruktozes) saturs — 3 grami uz litru.

ES noteikumos paredzētie standarti attiecas uz maksimālo kopējo spirta saturu, minimālo faktisko spirta saturu, minimālo kopējo skābumu un maksimālo kopējo sēra dioksīda saturu.

Vīnos ir apvienots Beaujolais reģiona vīnu augļainums ar miesīgumu, bagātīgu mineralitāti un aromātiem, kas bieži atgādina avenes un ķiršu liķieri. Vīni ir īpaši piemēroti izturēšanai, kuras laikā tajos veidojas unikāli un kompleksi aromāti. Vīna cienītāji bieži vien spēj atšķirt vīnus, kas iegūti zemesgabalos ar augsnēm, kuras veidojušās uz granīta smiltīm, un kas ir augļaināki un patīkami jau kā jaunvīni, no vīniem, kuri iegūti zemesgabalos ar augsnēm, kas veidojušās uz slānekļa, un kuri ir vienkāršāki un pirms baudīšanas glabājami vairākus gadus.

Vispārīgās analītiskās īpašības

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos uz litru) 14,17 Maksimālais kopējais sēra dioksīda saturs (miligramos uz litru)

5. Vīndarības metodes

5.1. Īpašās vīndarības metodes

1. Īpašā vīndarības metode

— Koksnes gabalu izmantošana nav atļauta.

— Pēc vīnu bagātināšanas kopējais spirta saturs tajos nepārsniedz 13 tilp. %.

— Atļauti reduktīvi bagātināšanas paņēmieni ūdens satura pazemināšanai, nepārsniedzot 10 % koncentrāciju.

— Vīni jākopj vismaz līdz 15. janvārim nākamajā gadā pēc vīnogu ražas novākšanas.

Līdztekus iepriekš minētajiem noteikumiem vīndarības metožu ziņā jāievēro arī ES līmenī noteiktās un Lauku un jūras zivsaimniecības kodeksa [Code rural et de la pêche maritime] prasības.

2. Audzēšanas metode

— Stādījumu biezība Vīnogulāju stādījumu minimālā biezība ir 6 000 vīnkoku uz hektāru. Rindstarpu platums ir 2,10 metri vai mazāks. Attālums starp vienas rindas vīnkokiem ir vismaz 0,80 metri. Ja tiek saglabāta minimālā biezība — 6 000 vīnkoku uz hektāru —, mehanizācijas nolūkā rindstarpu platums drīkst būt ne lielāks kā 3 metri.

— Apgriešanas noteikumi — Apgriešanu pabeidz līdz 15. maijam. — Vīnus ražo no vīnogulājiem, kuriem augļzarus apgriež īsi un vainagu veido kausa, vēdekļa vai vienkārša vai dubulta Ruajā [Royat] kordona, vai “charmet” formā. Uz katra vīnkoka ir ne vairāk kā desmit vīnstīgu pumpuri. — Uz katra vīnkoka ir trīs līdz pieci augļzari ar ne vairāk kā diviem vīnstīgu pumpuriem. Atjaunošanas nolūkā katram vīnkokam var uzpotēt arī augļzaru ar ne vairāk kā diviem vīnstīgu pumpuriem, kas nogriezts no ūdenszara, kurš izaudzis no pamatkoka. — Kad veic sākotnējo apgriešanu vai nomaina apgriešanas metodi, vīnkokus apgriež, uz viena vīnkoka atstājot ne vairāk kā 12 vīnstīgu pumpurus. Apūdeņošana ir aizliegta.

— Noteikumi par mehanizētu ražas novākšanu — Novākto vīnogu krāvuma augstums konteineros, kuros tās transportē no zemesgabala uz vīna darītavu, nepārsniedz 0,50 metrus. — Konteineri ir izgatavoti no inerta un pārtikai piemērota materiāla. — Ražas novākšanas un transportēšanas aprīkojums ietver īpašu ūdens novadīšanas vai aizsardzības sistēmu.

5.2. Maksimālais ražas iznākums

1. 61 hl no hektāra

6. Noteiktais ģeogrāfiskais apgabals

Vīnogu novākšana un vinifikācija, vīnu gatavošana un kopšana, pamatojoties uz 2019. gada oficiālo administratīvi teritoriālo vienību klasifikatoru, notiek šādas Ronas [Rhône] departamenta pašvaldības teritorijā: Villié-Morgon.

7. Galvenā vīna vīnogu šķirne

“Gamay N”

8. Saiknes vai saikņu apraksts

8.1. Saiknes veidošanā ietilpstošo dabas faktoru apraksts

Ģeogrāfiskais apgabals plešas Beaujolais kalnu austrumu nogāzēs, jo īpaši 842 metrus augstā Fût d’Avenas kalna zemākajās nogāzēs.

Tas atrodas uz ziemeļiem no Ronas departamenta un pilnībā ietilpst Villié-Morgon pašvaldības teritorijā, 19 kilometrus uz ziemeļiem no Villefranche-sur-Saône un 21 kilometru uz dienvidiem no Mâcon.

Ģeogrāfiskajā apgabalā ir nelīdzena ainava, kurā uz rietumiem nogāzes kļūst stāvākas. Šos pacēlumus izveidoja tādas upes kā Morcille — Ardières pieteka — un Douby, kas abas ietek Sonā [Saône]. Kalnu nogāžu augstums ir no 220 līdz 480 metriem. Tās vērstas uz dienvidaustrumiem, un no tām paveras skats uz plašo Sonas līdzenumu.

Ģeogrāfiskā apgabala pamatieži ietver šādus trīs galvenos formāciju tipus:

— ar mangānu bagāts augšdevona slāneklis; iezim sadaloties, veidojas mālainas augsnes, ko vietējie dēvē par “morgon”; šī formācija sastopama centrālajā un austrumu daļā un jo īpaši Py kalnā,

— uz ziemeļiem un ziemeļrietumiem — porfīrisks granīts, kam pārveidojoties rodas smilšaini apgabali, uz kuriem savukārt veidojas nabadzīgas, filtrējošas augsnes,

— austrumu pusē zemākajās nogāzēs sastopami kvartāra perioda koluviālie nogulumi un senas upju terases; tāpēc augsnes ir daudzveidīgas, vietām ļoti smilšainas, bet citviet bagātas ar mālu.

Klimats ir piejūras, un to ietekmē kontinentālais un dienvidu klimats. Nokrišņi ir vienmērīgi sadalīti visa gada garumā, un gada vidējā temperatūra ir aptuveni 11 °C. Beaujolais kalniem ir svarīga loma aizsardzības no rietumu vējiem nodrošināšanā un jūras ietekmes mazināšanā. Kalni rada fēna efektu, kas sausina mitro gaisu, attiecīgi palielinot gaismas daudzumu un samazinot nokrišņu daudzumu.

Arī plašajai Sonas ielejai ir liela nozīme vīnogulāju attīstībā. Tā nodrošina gaismas pārpilnību — vidēji 2 000 stundu gadā — un novirza dienvidu klimata ietekmi, kurai īpaši raksturīga intensīva tveice vasarā.

8.2. Saikni veidojošo cilvēkfaktoru apraksts

Pierādījumu par vīnogulājiem Villié-Morgon 956. gadā sniedz dokuments, kurā reģistrēts, ka Beaujeu dižkungs pārdevis zemesgabalu vasalim.

No 15. gadsimta beigām vīndārzus iekopa Lionas buržuāzija, ko bagātu bija padarījusi zīda rūpniecība un banku lietas.

Ar 1936. gada 11. septembra dekrētu augstu vērtēto un apbalvoto “Morgon” vīnu nosaukums tika atzīts par kontrolētu cilmes vietas nosaukumu.

Kontrolētais cilmes vietas nosaukums “Morgon” atspoguļo raksturīgu reģionālo tradīciju un modernu paņēmienu apvienojumu.

Cenšoties iegūt kvalitatīvus vīnus, ražotāji ir iemācījušies pielāgot šķirni “Gamay N” un tās augšanu, jo īpaši izmantojot lielu stādījumu biezību un apgriežot augļzarus.

Lai vīnogas pienācīgi nogatavotos, ražotāji nodrošina pietiekami atvērtu vainagu. Šādi vīnogulājus var audzēt uz nostiprināta režģa jeb špalerām.

Saskaņā ar pašreizējo praksi ražotāji ir pieņēmuši īpašu vīndarības metodi, kas ietver gan tradicionālo raudzēšanu, gan daļēju macerāciju oglekļa dioksīda vidē.

2010. gadā “Morgon” vīndārzu platība pārsniedza 1 100 hektārus, un gada vidējais produkcijas apjoms bija 55 000 hektolitri, kurus saražoja 451 ražotājs, kas vairāk nekā 40 % vīna pārdod tiešā veidā.

8.3. Cēloniskā mijiedarbība

Vīndārzu novietojums kalnu nogāzēs, no kurām paveras skats uz plašo Sonas līdzenumu, tiem nodrošina labvēlīgus klimatiskos apstākļus. Lai gan tie vērsti uz dienvidaustrumiem, mikroreljefs ir labvēlīgs visiem novietojumiem un nodrošina optimālu saulesgaismas daudzumu.

Vīndārziem, kas atrodas aptuveni 10 kilometrus no Sonas, labvēlīga ir ielejas termoregulējošā ietekme. Tomēr tie atrodas pietiekami tālu, lai neciestu no tādiem negatīviem aspektiem kā sasalstoša migla un vēlīnas pavasara salnas.

Augsnes Villié-Morgon pašvaldības teritorijā ir izveidojušās uz dažādiem pamatiežiem. To vidū vērojama zināma daudzveidība — smilšaini apgabali uz granīta, smagāks māls uz slānekļa un salīdzinoši dziļas, filtrējošas augsnes uz koluviālajiem nogulumiem un senām terasēm. Šī īpatnība ir būtiska vīnu unikālajam raksturam. Vīnogu šķirne “Gamay N” visas minētās nianses izpauž vīnos. Vīniem, kas iegūti zemesgabalos, kuros augsnes izveidojušās uz slānekļa, piemīt unikāla īpašība, kuru ražotāji raksturo ar darbības vārdu “morgonner”. Smalkākais un slavenākais piemērs ir vīns, kas iegūts zemesgabalos, kuri atrodas Py kalnā.

Paaudžu paaudzēs ražotāji ir pieņēmuši un uzlabojuši šķirnei “Gamay N” piemērotākos paņēmienus, koncentrējoties uz to, kā vislabāk izpaust pamatiežu radītās nianses. Papildus tam un ievērojot paražas, tie mēdz norādīt tā “lieu-dit” jeb zemesgabala nosaukumu, kurā vīnogas augušas.

19. gadsimtā Žiljēns [Jullien] savā darbā “Topographie de tous les vignobles connus” [Visu zināmo vīndārzu topogrāfija] norādījis: “Morgon — ciemata, kas atrodas uz stāvā kalna Villiers pašvaldības teritorijā, — labākajā produkcijā ir spēcīgi un dzīvīgi vīni ar labu garšu. Tie ilgi glabājas, un rezultāts vienmēr ir labs.”

1953. gadā ražotāji Château de Fontcrenne izveidoja pirmo un lielāko degustācijas centru reģionā. Tas ir īsts templis, kura dažādajās telpās notiek ceremonijas un “soirées” jeb suarejas, kas attiecībā uz šo kontrolēto cilmes vietas nosaukumu ir ikdienas daļa.

9. Būtiski papildu nosacījumi (iepakojums, marķējums, citas prasības)

Tiešās apkaimes apgabals

Tiesiskais regulējums

Valsts tiesību akti

Papildu nosacījuma veids

Atkāpe par ražošanu noteiktajā ģeogrāfiskajā apgabalā

Nosacījuma apraksts

Tiešās apkaimes apgabalu, kas, paredzot atkāpi, noteikts vīnu vinifikācijai, gatavošanai un kopšanai, pamatojoties uz 2019. gada oficiālo administratīvi teritoriālo vienību klasifikatoru, veido šādu pašvaldību teritorija:

— Kotdoras [Côte-d’Or] departamentā: Agencourt, Aloxe-Corton, Ancey, Arcenant, Argilly, Autricourt, Auxey-Duresses, Baubigny, Beaune, Belan-sur-Ource, Bévy, Bissey-la-Côte, Bligny-lès-Beaune, Boncourt-le-Bois, Bouix, Bouze-lès-Beaune, Brion-sur-Ource, Brochon, Cérilly, Chamboeuf, Chambolle-Musigny, Channay, Charrey-sur-Seine, Chassagne-Montrachet, Châtillon-sur-Seine, Chaumont-le-Bois, Chaux, Chenôve, Chevannes, Chorey-lès-Beaune, Clémencey, Collonges-lès-Bévy, Combertault, Comblanchien, Corcelles-les-Arts, Corcelles-les-Monts, Corgoloin, Cormot-Vauchignon, Corpeau, Couchey, Curley, Curtil-Vergy, Daix, Dijon, Ebaty, Echevronne, Epernay-sous-Gevrey, L’Etang-Vergy, Etrochey, Fixin, Flagey-Echézeaux, Flavignerot, Fleurey-sur-Ouche, Fussey, Gerland, Gevrey-Chambertin, Gilly-lès-Cîteaux, Gomméville, Grancey-sur-Ource, Griselles, Ladoix-Serrigny, Lantenay, Larrey, Levernois, Magny-lès-Villers, Mâlain, Marcenay, Marey-lès-Fussey, Marsannay-la-Côte, Massingy, Mavilly-Mandelot, Meloisey, Merceuil, Messanges, Meuilley, Meursanges, Meursault, Molesme, Montagny-lès-Beaune, Monthelie, Montliot-et-Courcelles, Morey-Saint-Denis, Mosson, Nantoux, Nicey, Noiron-sur-Seine, Nolay, Nuits-Saint-Georges, Obtrée, Pernand-Vergelesses, Perrigny-lès-Dijon, Plombières-lès-Dijon, Poinçon-lès-Larrey, Pommard, Pothières, Premeaux-Prissey, Prusly-sur-Ource, Puligny-Montrachet, Quincey, Reulle-Vergy, La Rochepot, Ruffey-lès-Beaune, Saint-Aubin, Saint-Bernard, Saint-Philibert, Saint-Romain, Sainte-Colombe-sur-Seine, Sainte-Marie-la-Blanche, Santenay, Savigny-lès-Beaune, Segrois, Tailly, Talant, Thoires, Vannaire, Velars-sur-Ouche, Vertault, Vignoles, Villars-Fontaine, Villebichot, Villedieu, Villers-la-Faye, Villers-Patras, Villy-le-Moutier, Vix, Volnay, Vosne-Romanée un Vougeot,

— Ronas [Rhône] departamentā: Alix, Anse, L’Arbresle, Les Ardillats, Arnas, Bagnols, Beaujeu, Belleville-en-Beaujolais, Belmont-d’Azergues, Blacé, Le Breuil, Bully, Chambost-Allières, Chamelet, Charentay, Charnay, Chasselay, Châtillon, Chazay-d’Azergues, Chénas, Chessy, Chiroubles, Cogny, Corcelles-en-Beaujolais, Dardilly, Denicé, Deux Grosnes (tikai tā daļa, kas atrodas bijušās Avenas pašvaldības teritorijā), Dracé, Emeringes, Fleurie, Fleurieux-sur-l’Arbresle, Frontenas, Gleizé, Juliénas, Jullié, Lacenas, Lachassagne, Lancié, Lantignié, Légny, Létra, Limas, Lozanne, Lucenay, Marchampt, Marcy, Moiré, Montmelas-Saint-Sorlin, Morancé, Odenas, Le Perréon, Pommiers, Porte des Pierres Dorées, Quincié-en-Beaujolais, Régnié-Durette, Rivolet, Sain-Bel, Saint-Clément-sur-Valsonne, Saint-Cyr-le-Chatoux, Saint-Didier-sur-Beaujeu, Saint-Etienne-des-Oullières, Saint-Etienne-la-Varenne, Saint-Georges-de-Reneins, Saint-Germain-Nuelles, Saint-Jean-des-Vignes, Saint-Julien, Saint-Just-d’Avray, Saint-Lager, Saint-Romain-de-Popey, Saint-Vérand, Sainte-Paule, Salles-Arbuissonnas-en-Beaujolais, Sarcey, Taponas, Ternand, Theizé, Val d’Oingt, Vaux-en-Beaujolais, Vauxrenard, Vernay, Villefranche-sur-Saône, Ville-sur-Jarnioux un Vindry-sur-Turdine (tikai tā daļa, kas atrodas bijušo Dareizé, Les Olmes un Saint-Loup pašvaldību teritorijā),

— Sonas un Luāras [Saône-et-Loire] departamentā: Aluze, Ameugny, Azé, Barizey, Beaumont-sur-Grosne, Berzé-la-Ville, Berzé-le-Châtel, Bissey-sous-Cruchaud, Bissy-la-Mâconnaise, Bissy-sous-Uxelles, Bissy-sur-Fley, Blanot, Bonnay, Bouzeron, Boyer, Bray, Bresse-sur-Grosne, Burgy, Burnand, Bussières, Buxy, Cersot, Chagny, Chaintré, Chalon-sur-Saône, Chamilly, Champagny-sous-Uxelles, Champforgeuil, Chânes, Change, Chapaize, La Chapelle-de-Bragny, La Chapelle-de-Guinchay, La Chapelle-sous-Brancion, Charbonnières, Chardonnay, La Charmée, Charnay-lès-Mâcon, Charrecey, Chasselas, Chassey-le-Camp, Château, Châtenoy-le-Royal, Chaudenay, Cheilly-lès-Maranges, Chenôves, Chevagny-les-Chevrières, Chissey-lès-Mâcon, Clessé, Cluny, Cormatin, Cortambert, Cortevaix, Couches, Crêches-sur-Saône, Créot, Cruzille, Culles-les-Roches, Curtil-sous-Burnand, Davayé, Demigny, Dennevy, Dezize-lès-Maranges, Donzy-le-Pertuis, Dracy-le-Fort, Dracy-lès-Couches, Epertully, Etrigny, Farges-lès-Chalon, Farges-lès-Mâcon, Flagy, Fleurville, Fley, Fontaines, Fragnes-La-Loyère (tikai tā daļa, kas atrodas bijušās La Loyère pašvaldības teritorijā), Fuissé, Genouilly, Germagny, Givry, Granges, Grevilly, Hurigny, Igé, Jalogny, Jambles, Jugy, Jully-lès-Buxy, Lacrost, Laives, Laizé, Lalheue, Leynes, Lournand, Lugny, Mâcon, Malay, Mancey, Martailly-lès-Brancion, Massilly, Mellecey, Mercurey, Messey-sur-Grosne, Milly-Lamartine, Montagny-lès-Buxy, Montbellet, Montceaux-Ragny, Moroges, Nanton, Ozenay, Paris-l’Hôpital, Péronne, Pierreclos, Plottes, Préty, Prissé, Pruzilly, Remigny, La Roche-Vineuse, Romanèche-Thorins, Rosey, Royer, Rully, Saint-Albain, Saint-Ambreuil, Saint-Amour-Bellevue, Saint-Boil, Saint-Clément-sur-Guye, Saint-Denis-de-Vaux, Saint-Désert, Saint-Gengoux-de-Scissé, Saint-Gengoux-le-National, Saint-Germain-lès-Buxy, Saint-Gervais-sur-Couches, Saint-Gilles, Saint-Jean-de-Trézy, Saint-Jean-de-Vaux, Saint-Léger-sur-Dheune, Saint-Mard-de-Vaux, Saint-Martin-Belle-Roche, Saint-Martin-du-Tartre, Saint-Martin-sous-Montaigu, Saint-Maurice-de-Satonnay, Saint-Maurice-des-Champs, Saint-Maurice-lès-Couches, Saint-Pierre-de-Varennes, Saint-Rémy, Saint-Sernin-du-Plain, Saint-Symphorien-d’Ancelles, Saint-Vallerin, Saint-Vérand, Saint-Ythaire, Saisy, La Salle, Salornay-sur-Guye, Sampigny-lès-Maranges, Sancé, Santilly, Sassangy, Saules, Savigny-sur-Grosne, Sennecey-le-Grand, Senozan, Sercy, Serrières, Sigy-le-Châtel, Sologny, Solutré-Pouilly, Taizé, Tournus, Uchizy, Varennes-lès-Mâcon, Vaux-en-Pré, Vergisson, Vers, Verzé, Le Villars, La Vineuse sur Fregande (tikai tā daļa, kas atrodas bijušo Donzy-le-National, Massy un La Vineuse pašvaldību teritorijā), Vinzelles un Viré,

— Jonas [Yonne] departamentā: Aigremont, Annay-sur-Serein, Arcy-sur-Cure, Asquins, Augy, Auxerre, Avallon, Bazarnes, Beine, Bernouil, Béru, Bessy-sur-Cure, Bleigny-le-Carreau, Censy, Chablis, Champlay, Champs-sur-Yonne, Chamvres, La Chapelle-Vaupelteigne, Charentenay, Châtel-Gérard, Chemilly-sur-Serein, Cheney, Chevannes, Chichée, Chitry, Collan, Coulangeron, Coulanges-la-Vineuse, Courgis, Cruzy-le-Châtel, Dannemoine, Deux Rivières, Dyé, Epineuil, Escamps, Escolives-Sainte-Camille, Fleys, Fontenay-près-Chablis, Gy-l’Evêque, Héry, Irancy, Island, Joigny, Jouancy, Junay, Jussy, Lichères-près-Aigremont, Lignorelles, Ligny-le-Châtel, Lucy-sur-Cure, Maligny, Mélisey, Merry-Sec, Migé, Molay, Molosmes, Montigny-la-Resle, Montholon (tikai tā daļa, kas atrodas bijušo Champvallon, Villiers sur Tholon un Volgré pašvaldību teritorijā), Mouffy, Moulins-en-Tonnerrois, Nitry, Noyers, Ouanne, Paroy-sur-Tholon, Pasilly, Pierre-Perthuis, Poilly-sur-Serein, Pontigny, Préhy, Quenne, Roffey, Rouvray, Saint-Bris-le-Vineux, Saint-Cyr-les-Colons, Saint-Père, Sainte-Pallaye, Sainte-Vertu, Sarry, Senan, Serrigny, Tharoiseau, Tissey, Tonnerre, Tronchoy, Val-de-Mercy, Vallan, Venouse, Venoy, Vermenton, Vézannes, Vézelay, Vézinnes, Villeneuve-Saint-Salves, Villy, Vincelles, Vincelottes, Viviers un Yrouerre.

Marķēšana

Tiesiskais regulējums

Valsts tiesību akti

Papildu nosacījuma veids

Papildu noteikumi attiecībā uz marķējumu

Nosacījuma apraksts

a) Ar reģistrēto cilmes vietas nosaukumu apzīmēto vīnu marķējumā drīkst norādīt mazākas ģeogrāfiskās vienības nosaukumu, ja: — tā ir zemes kadastrā reģistrēta vieta, — šis nosaukums ir ierakstīts ražas deklarācijā. Zemes kadastrā reģistrētas apdzīvotas vietas nosaukumu iekļauj uzreiz pēc kontrolētā cilmes vietas nosaukuma un norāda ar rakstzīmēm, kas ne augstumā, ne platumā nav lielākas par tām, kādas izmantotas, atveidojot kontrolēto cilmes vietas nosaukumu.

b) Ar kontrolēto cilmes vietas nosaukumu apzīmēto vīnu marķējumā var minēt lielāku ģeogrāfisko vienību “Vin du Beaujolais”, “Grand Vin du Beaujolais” vai “Cru du Beaujolais”. Lielākas ģeogrāfiskās vienības nosaukumā izmantotās rakstzīmes ne augstumā, ne platumā nedrīkst pārsniegt divas trešdaļas no rakstzīmēm, kādas izmantotas, atveidojot kontrolēto cilmes vietas nosaukumu.

Saite uz produkta specifikāciju

https://info.agriculture.gouv.fr/gedei/site/bo-agri/document_administratif-1169e922-4ee5-4592-8f0f-27a337e58a43

(1) OV L 9, 11.1.2019., 2. lpp.